SL Uradni list Evropske unije C 338/155

POROČILO

o letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2009 z odgovori Fundacije

2010/C 338/27

KAZALO

Odstavek Stran UVOD … 1-2 156 IZJAVA O ZANESLJIVOSTI … 3-12 156 PRIPOMBE O UPRAVLJANJU PRORAČUNA IN FINANČNEM POSLOVODENJU … 13-14 157 DRUGE ZADEVE … 15-17 157 Tabela … 158 Odgovori Fundacije … 161

UVOD

1. Evropska fundacija za izboljšanje življenjskih in delovnih razmer (v nadaljnjem besedilu: Fundacija) s sedežem v Dublinu je bila ustanovljena z Uredbo Sveta (EGS) št. 1365/75 z dne 26. maja 1975 (1). Njen cilj je prispevati k načrtovanju in vzpostavljanju boljših življenjskih in delovnih razmer v Uniji s povečevanjem in širjenjem znanja na tem področju (2).

2. Proračun Fundacije za leto 2009 je znašal 20,2 milijona EUR, za prejšnje leto pa 21 milijonov EUR. Ob koncu leta je bilo v Fundaciji zaposlenih 94 uslužbencev, prejšnje leto pa 87.

Odgovornost direktorja

Odgovornost Sodišča

12. Zaradi naslednjih pripomb mnenji Sodišča nista vprašljivi.

PRIPOMBE O UPRAVLJANJU PRORAČUNA IN FINANČNEM POSLOVODENJU

13. V proračunu Fundacije v nasprotju z njeno finančno uredbo (člen 19) niso bile navedene specifične postavke za različne programe, ki so se financirali iz namenskih prejemkov. Poleg tega je Fundacija v okviru programa, ki se financira iz namenskih prejemkov, prevzela obveznosti v višini 184 000 EUR, čeprav so dejansko prejeti namenski prejemki znašali samo 29 000 EUR.

14. Pri pripravi in predložitvi računovodskih izkazov Fundacije je prišlo do pomembnih zamud. Prvotni začasni računovodski izkazi, ki jih je predložila Fundacija, so vsebovali resne pomanjkljivosti, ki kažejo na pomembne slabosti finančne organizacije Fundacije.

DRUGE ZADEVE

15. Fundacija konec leta 2009 kljub priporočilom službe za notranjo revizijo in Sodišča še ni uvedla sistema za beleženje in analiziranje izjem pri svojih uveljavljenih politikah in postopkih (seznam izjem).

16. Pri sedmih revidiranih postopkih za izbiranje uslužbencev ni dokazov, da je izbirna komisija določila pragove, ki so jih morali kandidati doseči, da bi bili povabljeni na razgovor, in pragove, ki so jih morali doseči za uvrstitev na rezervni seznam, pred pregledovanjem prijav. Te prakse ogrožajo preglednost postopkov za zaposlovanje.

17. Pri enem revidiranem postopku za oddajo javnega naročila (12) so se pokazali napake in odstopanja pri oceni, ki so vplivali na kakovost postopka.

To poročilo je sprejel senat IV, ki ga vodi g. Igors LUDBORŽS, član Evropskega računskega sodišča, v Luxembourgu na svojem zasedanju 12. oktobra 2010. Za Računsko sodišče Vítor Manuel da SILVA CALDEIRA Predsednik

Tabela Evropska fundacija za izboljšanje življenjskih in delovnih razmer (Dublin) Področja pristojnosti Unije, ki izhajajo iz Pogodbe Pristojnosti Fundacije (Uredba (EGS) št. 1365/75 Sveta, kakor je bila spremenjena z Uredbo (ES) št. 1111/2005) Vodenje Viri, ki so bili Fundaciji na voljo v letu 2009 (podatki za leto 2008) Dejavnosti in storitve, ki jih je zagotavljala Fundacija Unija in države članice si ob upoštevanju temeljnih socialnih pravic, kakor so določene v Evropski socialni listini, podpisani v Torinu 18. oktobra 1961, in v Listini Skupnosti o temeljnih socialnih pravicah delavcev iz leta 1989, prizadevajo za naslednje cilje: spodbujanje zaposlovanja, izboljšanje življenjskih razmer in delovnih pogojev, tako da se ob ohranjanju izboljšav omogoči njihova uskladitev, ustrezno socialno zaščito, dialog med socialnimi partnerji, razvoj človeških virov za trajno visoko zaposlenost in boj proti izključenosti. (člen 151 Pogodbe o delovanju Evropske unije) Cilji Cilj Fundacije je prispevanje k vzpostavljanju boljših življenjskih in delovnih razmer s povečevanjem in širjenjem s tem povezanega znanja. Zlasti mora upoštevati naslednja področja: — posameznik pri delu, — organizacija dela in zlasti sestava dela, — težave, značilne za nekatere kategorije delavcev, — dolgoročne možnosti izboljšave okolja, — razporeditev človeških dejavnosti v prostoru in času Naloge — skrb za pretok informacij in izkušenj na teh področjih, — omogočanje povezave med univerzami, študijskimi in raziskovalnimi inštituti, gospodarskimi in socialnimi upravami in organizacijami, — opravljanje študij ali sklepanje študijskih pogodb in zagotavljanje pomoči pri vzorčnih projektih, — tesno sodelovanje z obstoječimi specializiranimi inštituti v državah članicah in na mednarodni ravni. 1 Upravni odbor — iz vsake države članice: — en zastopnik vlade, — en zastopnik organizacij delodajalcev in en zastopnik delavcev, — trije zastopniki Komisije. 2 Biro upravnega odbora — je sestavljen iz 11 članov; po trije člani so zastopniki vsakega socialnega partnerja in vlad, dva sta zastopnika Komisije, — nadzoruje izvajanje odločitev upravnega odbora in sprejme ukrepe za ustrezno upravljanje med sestanki upravnega odbora. 3 Direktorja imenuje Komisija s seznama kandidatov, ki ga predloži upravni odbor. Direktor izvaja odločitve upravnega odbora in njegovega biroja ter upravlja Fundacijo. 4 Odbor strokovnjakov je sestavljen iz največ treh članov predstavnikov Komisije, vlad in socialnih partnerjev. Njegova naloga je svetovanje o izvajanju velikih projektov in ocena rezultatov. 5 Zunanja revizija Evropsko računsko sodišče. 6 Organ za razrešnico Parlament na priporočilo Sveta. Proračun 20,2 milijona EUR (21,0 milijona EUR) Število zaposlenih 31. decembra 2009 101 določeno mesto v načrtu delovnih mest, od tega 81 (78) zasedenih Drugi zaposleni: Napoteni nacionalni strokovnjaki: 0 (0) Pogodbeni uslužbenci: 13 (9) Skupno število zaposlenih: 94 (87) Ti opravljajo operativne naloge: 62 (56) upravne naloge: 28 (27) različne naloge: 4 (4) Spremljanje in raziskave Mreža evropskih opazovalnic (NEO): — Evropska opazovalnica industrijskih odnosov (EIRO): dodanih 507 posodobitev informacij; pet študij reprezentativnosti; letne posodobitve podatkov o plačilu in delovnem času; letni pregled industrijskih odnosov, — Evropska opazovalnica delovnih pogojev (EWCO): dodanih 123 posodobitev informacij; primerjalna analitična poročila o poklicnem napredovanju delavcev migrantov in samozaposlenih, — Evropski center za spremljanje prestrukturiranja (ERM): dodanih 2 176 kratkih predstavitev o prestrukturiranju; šest primerjalnih analitičnih poročil. Raziskave: — druga evropska raziskava o kakovosti življenja: objava preglednega poročila na osnovi 35 000 pogovorov v 31 državah. Poročila o sekundarni analizi o družinskem življenju in delu; subjektivna dobrobit; kakovost družbenih in javnih storitev; socialna izključenost, — peta evropska raziskava o delovnih pogojih: priprava na terensko delo, — raziskava o evropskih podjetjih: terensko delo zaključeno v 30 državah, objavljeni prvi rezultati (povzetek). Zaposlovanje in konkurenčnost — študije primerov Evropskega centra za spremljanje prestrukturiranja, — učinek globalizacije na izbrane sektorje (prispevek k sektorskim študijam GD za zaposlovanje), — neprijavljeno delo (ukrepi 27 držav), gospodarska kriza in zaposlovanje (poročilo „Restructuring in recession“ (prestrukturiranje in recesija)). Industrijski odnosi in razvoj delovnega okolja — delovni pogoji in socialni dialog, — skupna primerjava delovnih pogojev, — industrijski odnosi in trajnost, — statut evropske družbe, — nacionalni sistemi industrijskih odnosov v EU, — povezave med kakovostjo dela in uspešnostjo. Socialna kohezija in kakovost življenja — pobude podjetij za uskladitev zaposlitve s storitvami varstva in oskrbe, — vloga lokalnih organov pri vključevanju migrantov, — dejavno vključevanje mladih s posebnimi potrebami, — spremljanje kakovosti življenja v Evropi, — trendi mobilnosti. Komunikacija ter izmenjava zamisli in izkušenj 152 443 razdeljenih tiskanih objav; 637 novih spletnih in tiskanih objav; 803 stiki in informativni sestanki z oblikovalci politik na evropski ravni; 1,6 milijona ogledov spletne strani; medijske dejavnosti so dosegle 114 milijonov evropskih državljanov; 272 poizvedb novinarjev. Promocijske kampanje: dva informacijska paketa (recesija, revščina in socialna izključenost) — forum Fundacije v letu 2009: „Global recession – Europe’s way out“(izhod Evrope iz svetovne recesije) — vrsta seminarjev Fundacije „Maintaining employment in times of crises“(ohranitev zaposlitve v času krize) — 23 razstav in 40 obiskov Fundacije. Vir: Podatki, ki jih je posredovala Fundacija.

ODGOVORI FUNDACIJE 13. Eurofound bo zagotovil, da bodo finančni programi, ki se nanašajo na namenske prejemke, v prihodnjih proračunih podrobneje predstavljeni. V času nastanka obveznosti, omenjene v opažanjih Sodišča, je obstajala pravno zavezujoča pogodba s finančno institucijo za sredstva v višini 184 000 EUR. V skladu s to pogodbo je Eurofound v letu 2009 prejel 29 000 EUR, v novembru 2010 pa bo prejel še preostalih 155 000 EUR. Za poplačilo obveznosti v višini 184 000 EUR leta 2009 ni bilo izvedeno nobeno plačilo. Kljub temu pa bo Eurofound v bodoče zagotovil, da bodo odobrena proračunska sredstva na voljo šele takrat, ko bo prejel ustrezne namenske prejemke. 14. Eurofound bo z dodatnim usposabljanjem in viri zagotovil pravilno izvedbo postopkov ob koncu leta in upoštevanje rokov za predstavitev svojih računovodskih izkazov. 15. Eurofound je začel uporabljati register izjem 1. julija 2010. 16. V vseh primerih so bili pragovi določeni na začetku postopka zaposlovanja. Eurofound si bo prizadeval, da bodo pragovi ustrezno dokumentirani v poročilih izbirne komisije. 17. Za preprečitev takšnih napak v prihodnosti bo Eurofound izboljšal svoje ocenjevalne in revizijske postopke.

(1) UL L 139, 30.5.1975, str. 1.

(2) V tabeli, ki je predstavljena v informativne namene, so povzete pristojnosti in dejavnosti Fundacije.

(3) Tem računovodskim izkazom je priloženo poročilo o upravljanju proračuna in finančnem poslovodenju med letom, ki med drugim vsebuje podatke o stopnji izvrševanja odobrenih proračunskih sredstev in povzetek informacij o prenosih odobrenih proračunskih sredstev med različnimi proračunskimi postavkami.

(4) Računovodski izkazi zajemajo bilanco stanja in izkaz poslovnega izida, izkaz denarnih tokov, izkaz gibanja kapitala in prilogo k računovodskim izkazom, v kateri so opisane pomembne računovodske usmeritve in podana druga pojasnila.

(5) Poročila o izvrševanju proračuna vsebujejo izkaz realizacije proračuna in njegovo prilogo.

(6) UL L 248, 16.9.2002, str. 1.

(7) Člen 33 Uredbe Komisije (ES, Euratom) št. 2343/2002 z dne 19. novembra 2002 (UL L 357, 31.12.2002, str. 72).

(8) Člen 38 Uredbe (ES, Euratom) št. 2343/2002.

(9) Pravila, ki veljajo za agencije v zvezi s predstavitvijo računovodskih izkazov in računovodstvom, so določena v poglavju 1 naslova VII Uredbe (ES, Euratom) št. 2343/2002, kakor je bila nazadnje spremenjena z Uredbo (ES, Euratom) št. 652/2008 z dne 9. julija 2008 (UL L 181, 10.7.2008, str. 23), in so kot takšna sestavni del finančne uredbe Fundacije.

(10) Mednarodna zveza računovodskih strokovnjakov (MZRS) in Mednarodni standardi za vrhovne revizijske institucije (ISSAI).

(11) Končni letni računovodski izkazi so bili pripravljeni 29. julija 2010, Sodišče pa jih je prejelo 2. avgusta 2010. Končni letni računovodski izkazi, konsolidirani z izkazi Komisije, so objavljeni v Uradnem listu Evropske unije najpozneje 15. novembra naslednjega leta. Na voljo so na spletnih straneh http://eca.europa.eu ali www.eurofound.europa.eu.

(12) Postopek za oddajo javnega naročila za gostinske storitve v vrednosti 122 000 EUR (Pogodba št. 09-1400-01).